เงินเยนอ่อน หนุนนิกเกอิปิดเช้าบวก 83.38 จุด
เงินเยนอ่อน หนุนนิกเกอิปิดเช้าบวก 83.38 จุด
17 ส.ค. 2559

ดัชนีนิกเกอิตลาดหุ้นโตเกียวปิดภาคเช้าปรับตัวขึ้นในวันนี้ โดยดัชนีนิกเกอิปิดภาคเช้าปรับตัวขึ้น 83.38 จุด หรือ 0.50% แตะที่ 16,679.89 จุด โดยนิกเกอิได้รับแรงหนุนจากเงินเยนที่อ่อนค่าลงเมื่อเทียบกับดอลลาร์ในช่วงเช้านี้ หลังจากนายวิลเลียม ดัดลีย์ ประธานธนาคารกลางสหรัฐ (เฟด) สาขานิวยอร์ก ส่งสัญญาณที่ชัดเจนว่า มีความเป็นไปได้ที่เฟดจะปรับขึ้นอัตราดอกเบี้ยในการประชุมเดือนก.ย.